Nadia boðar til byltingar í rappheimum á Íslandi . Hún er að senda frá sér sitt fyrsta lag þar sem hún beinir því til rappara sem ala á kvenfyrirlitningu , að passa sig . Nýlega fékk hún til liðs við sig Redd lights , Alvíu og leikstjórann Eilíf Örn Þrastarson til að gera ögrandi myndband við ekki síður ögrandi textann , sem hún samdi sjálf , við rapplagið „ Passaðu þig . " „ Meðal áhrifavalda Nadiu er hin umdeilda MIA , söngkonan Lauryn Hill og hin íslenska Cell 7 sem margir þekkja betur sem Rögnu úr Subterranean . Hún hefur lengi hlustað á rapp en blöskrar margir rapptextar . „ Þetta byrjaði þannig að ég fékk lánaðan iPod hjá 15 ára stelpu . Hún var með fullt af íslensku rappi og mér hreinlega blöskraði svolítið við að hlusta á textana , og að það séu fimmtán ára krakkar , og jafnvel yngri , sem eru að hlusta á þetta , " segir Nadia . „ Menningin elur líka upp börn " . Henni finnst mikilvægt að tónlistarmenn sýni ábyrgð . „ Þessir rapparar koma oft fram og segja að þeir séu ekki að ala upp börnin , foreldrarnir geri það . Mér finnst samt að það eigi að taka einhverja ábyrgð því poppmenning er svo áhrifarmikil . Menningin elur líka upp börn , " segir hún .